Kaartjies vir Federer/Nadal se Kaapse draai amper te koopRoger Federer. Foto: Twitter. Slaan solank daardie spaarvarkie stukkend of hoop dat jou polis binnekort sal uitbetaal, want kaartjies vir die Roger Federer/Rafael Nadal-liefdadigheidstenniswedstryd is van hierdie week af beskikbaar! Kaartjies vir die Match in Africa sal Woensdag reeds om 09:00 via Computicket beskikbaar wees en pryse wissel tussen R150 en R1 950 per kaartjie. Die geld sal ten bate van Federer se liefdadigheidsorganisasie wees en dié vriendskaplike tweestryd is vir 7 Februarie 2020 op die Kaapstad-stadion gereël. “Ek gaan in my ma se geboorteland teen my kwaaiste teenstander en vriend, Rafael Nadal, speel,” het ’n opgewonde Federer gesê.